ભાજપના મહામંત્રી અને ઉત્તર પ્રદેશના ચૂંટણી પ્રભારી અમિત શાહે આજે પત્રકાર પરિષદ સંબોધીને કહ્યું છેકે, મોદીએ દેશભરના 25 રાજ્યોમાં 487 જેટલી જનસભાઓને સંબોધી છે. જ્યાં પણ તેમની સભા હોય છે ત્યાં આપમેળે મોટી માત્રામાં જનસૈલાબ આવી જાય છે. મોદી દ્વારા જે પ્રચાર અભિયાન ચલાવવામાં આવ્યું છે, તેની અસર દેશભરમાં જોવા મળી રહી છે. આ વખતની લોકસભાની ચૂંટણીમાં એનડીએ 300 બેઠકો મેળવશે અને નરેન્દ્ર મોદી દેશના વડાપ્રધાન બનશે.